Гэта работа дапаможа больш пільна прыгледзецца да рэчаў, добра знаёмых, да людзей з умелымі рукамі і пачуццём прыгажосці, далучыцца да сакрэтаў працы з дрэвам, скурай,тканінай, ніткамі і іншымі звычайнымі матэрыяламі. Вучні пабывалі ў розных народных майстроў, якія прадаўжаюць колішнія традыцыі, пазнаёміліся з рознымі відамі народнага мастацтва, яго нацыянальнымі і рэгіянальнымі асаблівасцямі, адзначылі тыя змены, якія адбыліся ў яго характары за апошні час.